ปธ .เฟดนิวยอร์กชี้เศรษฐกิจสหรัฐยังสดใส เชื่อยังไม่เข้าสู่ภาวะถดถอย - FINNOMENA
นายจอห์น วิลเลียมส์ ประธานธนาคารกลางสหรัฐ (เฟด) สาขานิวยอร์กได้แสดงความเห็นว่า แนวโน้มเศรษฐกิจสหรัฐยังคงอยู่ในระดับที่น่าพอใจ พร้อมปฏิเสธกระแสความวิตกกังวลในตลาดที่ว่า เศรษฐกิจสหรัฐกำลังเข้าสู่ภาวะถดถอย
3 ต.ค. 2562

นายจอห์น วิลเลียมส์ ประธานธนาคารกลางสหรัฐ (เฟด) สาขานิวยอร์กได้แสดงความเห็นว่า แนวโน้มเศรษฐกิจสหรัฐยังคงอยู่ในระดับที่น่าพอใจ พร้อมปฏิเสธกระแสความวิตกกังวลในตลาดที่ว่า เศรษฐกิจสหรัฐกำลังเข้าสู่ภาวะถดถอย
นายวิลเลียมส์กล่าวว่า แนวโน้มเศรษฐกิจในขณะนี้น่าพอใจเป็นอย่างมาก โดยผลิตภัณฑ์มวลรวมภายในประเทศ (GDP) ขยายตัวราว 2% ขณะที่ตลาดแรงงานมีความแข็งแกร่งมาก และอัตราเงินเฟ้อกำลังเคลื่อนตัวใกล้ระดับ 2%
อย่างไรก็ดี นายวิลเลียมส์กล่าวว่า เศรษฐกิจโลกที่ชะลอตัวลง รวมทั้งข้อพิพาทการค้า และความตึงเครียดทางภูมิรัฐศาสตร์นั้น เป็นปัจจัยที่ทำให้ความไม่แน่นอนเพิ่มขึ้น และส่งผลกระทบต่อการลงทุนในภาคเอกชน ขณะที่การค้าระหว่างประเทศก็ชะลอตัวลงด้วย
ทั้งนี้ นายวิลเลียมส์กล่าวว่า เฟดกำลังรับมือกับความไม่แน่นอนทางการค้าที่กำลังเกิดขึ้นในขณะนี้
ที่มา : https://www.ryt9.com/s/iq29/3050009
แท็ก:
แชร์บทความ: